Чрез
Председател на
Държавна агенция за бежанците
при Министерски съвет

До

Административен съд София град
Ж            А            Л            Б            А

от Юнес Джамал Халил Алгула
ЛНЧ: 7003590541, роден на 28.11.1990 в Газа
без гражданство, Палестинска окупирана териториа 
търсещ закрила
гр. София, бул.“Ботевградско шосе“ № 270
срещу:

Решение № 2004/27.02.2025 г. на 

председател на ДАБ при МС

Уважаеми господин/жо/ административен съдия,

С  обжалваното решение на председателя на ДАБ при МС на основание чл.75 ал.1, т.2 и 4 във връзка с чл.8 и чл.9 от ЗУБ ми бе отказано предоставянето на статут на бежанец и хуманитарен статут. Решението е незаконосъобразно, поради допуснати при постановяването му съществени нарушения на административно производствените правила и противоречие с приложимия материален закон, по следните съображения:

Обжалваният административният акт е постановен в нарушение на чл. 8 и чл.9 от ЗУБ. Изложените съображения, основаващи отказа, са незаконосъобразни, тъй като административният орган  е игнорирал факта, че причините да напусна на Палестинската окупирана територия (Палестина) са свързани с наличието на заплаха за моя живот и сигурност. 

Причините поради който напуснах Палестина съм изложил добросъвестно пред административният орган и те са възприети от същия правилно. 

В проведеното интервю с органите на ДАБ подробно изложих личната си история и причините, поради които съм принуден да търся закрила в Република България. Посочих, че съм напуснал родното си място – Сектор Газа – през 2021 г., поради изостряне на въоръжения конфликт, системна нестабилност и нарастваща заплаха за живота ми. Заявих, че по време на престоя си в Турция съм живял в нелегалност, без достъп до закрила и елементарни човешки права – без идентификационен документ („кимлик“), без достъп до здравна помощ или образование, и че съм работил в изключително тежки условия в шивашка фабрика. Изложих също, че семейството ми е останало в Газа, че от октомври 2024 г. не съм имал контакт с тях и че при израелска бомбардировка през същата година е загинал моят баща, който се е укривал в бомбардирано училище. Жилището ни е било разрушено и към момента нямам нито дом, нито безопасно място, към което да се върна.


Въпреки тези факти, административният орган приема, че не са налице основания за предоставяне на международна закрила. От фактическа страна, решението възприема, че съм напуснал Газа по икономически причини, с цел да се установя в държава от Европейския съюз. Според органа, Турция представлява за мен трета сигурна държава, в която съм могъл да получа временна закрила. Посочва се, че въпреки многобройните ми твърдения, няма данни, които да установяват реална заплаха за живота или сигурността ми, нито лични действия на преследване спрямо мен от страна на държавни или недържавни субекти.

В правен аспект, решението прави извод, че не отговарям на критериите за статут на бежанец по чл. 8, ал. 1 от ЗУБ, тъй като не съм доказал преследване на основание раса, религия, националност, политическо мнение или принадлежност към социална група. Също така, се приема, че не са налице и основания за предоставяне на хуманитарен статут по чл. 9, ал. 1, т. 1 и 2 от ЗУБ, тъй като не съществува реална опасност от тежки посегателства, като смъртно наказание, изтезание или нечовешко и унизително отнасяне в страната ми на произход. На последно място, се приема, че Република Турция е за мен трета сигурна държава, в която съм могъл да получа закрила и която съответства на легалното определение по §1, т. 9 от Допълнителните разпоредби на ЗУБ.

На първо място, административният орган не е съобразил, че в Сектор Газа понастоящем се развива тежък и безогледен въоръжен конфликт, който по интензитет и мащаб съответства на хипотезата по чл. 9, ал. 1, т. 3 от ЗУБ. От години Газа е обект на системни военни действия, като след 2023 г. конфликтът се изостри още повече. Цивилното население е подложено на въздушни удари, разрушения и постоянна заплаха за живота. Унищожаването на дома ми, загубата на баща ми и невъзможността да установя контакт с останалите членове на семейството ми, са достатъчно тежки и лични основания, които доказват реалната опасност от посегателства срещу мен, ако бъда върнат там. В тази връзка приложение намира практиката на Съда на Европейския съюз по дело С-465/07, съгласно която наличието на "сериозни и лични заплахи" срещу живота на молителя поради самото му присъствие в зона на въоръжен конфликт, е основание за предоставяне на субсидиарна закрила.

На второ място, възприетата от административния орган теза, че Турция е трета сигурна държава, е неоснователна и не подкрепена с конкретни доказателства относно моя индивидуален случай. Независимо че турското законодателство предвижда възможност за предоставяне на временна закрила, в моя случай това не се е случило. Живях в страната три години без да получа идентификационен документ, без достъп до институционална подкрепа и в постоянен страх от задържане и депортиране. Това не може да се квалифицира като ефективна закрила по смисъла на чл. 9, ал. 2 от ЗУБ. Не беше извършена проверка дали реално съм бил допуснат до процедура или дали съм получил отказ. Липсата на такива данни сочи, че възможността за закрила в Турция е чисто хипотетична и не обосновава извода, че това е за мен "сигурна" държава.

На последно място, следва да отбележа, че в хода на административното производство не бяха събрани достатъчно доказателства относно актуалната хуманитарна обстановка в Сектор Газа, както и относно реалната възможност за закрила в Турция. При липсата на такива данни, съгласно чл. 7 от Директива 2011/95/ЕС и чл. 75, ал. 2 от ЗУБ, административният орган е длъжен служебно да събере необходимата информация, а не да вменява на молителя тежестта на доказване в пълен обем.
Административният орган неправилно и в противоречие с материалният закон е приел, че Турция е трета сигурна държава за мен.

Приел е също, че аз бих могъл да бъде върнат в Турция, без да обсъди доводи защо счита, това за възможно.

Както заявих по време на престоят ми в тази държава, исканията ми за регистрация като лице с временна закрила не бяха удовлетворени от официалните власти и аз живях без легален статут в Турция, което ме принуди и да я напусна.

Лицата, ползващи се с международна закрила, са изрично и категорично лишени от възможност за дългосрочна интеграция в Турция (член 25 от Закона за чужденците и международната закрила), както и че свободното придвижване на бежанците е ограничено  по  силата  на  член  26 от закона.  Това  показва  ясно,  че  закрилата,  предоставяна  на  кандидатстващите  за международна закрила в Турция, предлага по-малко законови гаранции и права от тези, с които се ползват лицата с признат статут на бежанец по Женевската конвенция, напр. свободно движение на цялата територия на договарящата държава (член 26 от Конвенцията от 1951 г.), право на натурализация (член 34 от Конвенцията от 1951 г.) и право на труд (членове 17, 18 и 19 от Конвенцията от 1951 г.).

Освен това, що се отнася до определянето на Турция за „сигурна трета страна“, възникват въпроси и по отношение на спазването  на  принципа  на  забрана  за  връщане,  залегнал  в  член  33,  параграф  1  от  Женевската  конвенция,  член  3  от Европейската конвенция за правата на човека (ЕКПЧ) и член 3, параграф 2 от Конвенцията против изтезанията и други форми на жестоко, нечовешко или унизително отнасяне. 

Наред с факта, че в миналото Турция е имала практиката да връща обратно  кандидати  за  убежище  от  неевропейски  държави,  в  неотдавнашните  си  доклади  международните  правозащитни организации сигнализират както за откази за влизане, така и за масови връщания на чужденци. 

Също така в резолюция, приета от Парламентарната асамблея на Съвета на Европа на 20 април 2016 г., наред с останалото се посочва, че връщанията както на сирийци, така и на граждани на други държави в Турция противоречат на европейското и международното право. Това показва ясно, че няма гаранции за това, че принципът на забрана за връщане се спазва ефективно.

По изложените съображения, оспореното решение се явява незаконосъобразно на основание чл. 146, т. 3 и 4 АПК. 

ИСКАНЕ: С оглед гореизложеното уважаеми господин/жо аднистративен съдия, Ви моля да  отмените решение № 2004/27.02.2025 г. на председател на ДАБ при МС със законните последици от това.


Особено искане: Моля на основание чл.4 от ГПК във връзка с чл.14 ал.2 от АПК за съдебното заседание да бъде назначен преводач от арабски език тъй като не владея български.


Приложение: препис от жалбата за ответната страна и пълномощно.

07.04.2025 г.                                                                       С уважение:
